נופלות על הרגליים היא סדרת דרמת בילוש ישראלית ששודרה בשנת 2017 בערוץ 2 בהפקת ארצה הפקות במסגרת שידורי קשת. את הסדרה יצרה רותי רודנר, ביימה איילת מנחמי וכיכבו בה מילי אביטל ושני כהן.
תקציר העלילה.
בוקר אחד דנה ברגר פיין (מילי אביטל) מגלה שבעלה, חוקר פרטי במקצועו, אברם "אבי" פיין נעלם. היא משתפת פעולה עם יד ימינו והחוקרת הראשית במשרד החקירות, חנית אברמוב (שני כהן) הקשוחה, הנמרצת והמעשית, אשר מנהלת עם אברם רומן בסתר מדנה. שתיהן יוצאות לחפש את אברם, אשר מתגלה במהלך הדרך כהפכפך, מסתורי ולא צפוי.
קישורים חיצוניים.
ביקורות:
משה ברנר
משה ברנר (נולד ב-4 במרץ 1971) הוא כדורסלן עבר ישראלי.
ביוגרפיה.
ברנר גדל בחדרה בשכונת בית אליעזר, והצטרף לקבוצת הבוגרים של מכבי חדרה איתה עלה לליגה הראשונה. בתום עונת 1992/1993 ירדה הקבוצה לליגה השנייה. לאחר מכן עבר למכבי ראשון לציון בה שיחק ארבע עונות, ולאחר מכן שיחק שנתיים במכבי גבעת שמואל והשיג ממוצע של 13.3 נקודות למשחק בשתי העונות. בתום עונת 1998/1999 ירדה גבעת שמואל ליגה, וברנר עבר לשחק במ.כ חיפה. לאחר עונה עלתה גבעת שמואל ליגה, וברנר שב אליה. בעונת 2002/2003 העפילה הקבוצה לגמר גביע המדינה אך הפסידה למכבי תל אביב 96-83. באותה עונה אף הגיעה לחצי גמר הפלייאוף.
בשנת 2005 עבר ברנר באמצע העונה לשחק בליגה הצרפתית השנייה, ובתום העונה בצרפת שב לגבעת שמואל. בתום עונת 2006/2007 ירדה הקבוצה ליגה. ברנר שיחק במסגרתה בליגה השנייה, ועזר לה לשוב לליגת העל. בגיל 37 היה ברנר לשחקן המבוגר ביותר בליגת העל. בעונת 2010/2011 שיחק בקבוצת נעוריו מכבי חדרה בליגה הארצית. לאחר מכן עבר להפועל ג'ת ובעונת 2015/2016 עלה עם הקבוצה לליגה הארצית. בעונת 2016/2017 שיחק בקבוצת ג'ת בליגה הארצית.
קריירה בינלאומית.
ברנר שיחק בנבחרת העתודה ובשנת 2003 זומן לראשונה לנבחרת ישראל. לקראת אליפות אירופה בכדורסל 2003 שהתקיימה בשוודיה השתתף במשחקי ההכנה, אך נופה לבסוף על ידי המאמן מולי קצורין ולכן הוא לא שותף בטורניר.
הוא ידוע כשחקן עם אחוזי קליעה טובים משלוש, וכשחקן השישי העולה מן הספסל. ב-17 עונות בליגה הראשונה קלע 3067 נקודות ב-390 משחקים.
לאנווייר פושגוונגיל
לאנוויירפושגוונגיל
שמחת החג
ושמחת בחגך
שמחה במועדים
שמחה בחגים
מקסוול קורנה
גנאלי מקסוול קורנה (בצרפתית: Gnaly Maxwel Cornet; נולד ב-27 בספטמבר 1996) הוא כדורגלן צרפתי ממוצא חוף השנהבי המשחק בעמדת החלוץ בוסטהאם יונייטד ובנבחרת חוף השנהב.
קריירת מועדונים.
קורנה גדל במחלקת הנוער של קבוצת מץ. הוא ערך את הבכורה שלו בליגת המשנה הצרפתית ב-2 באוגוסט 2013.
ב-16 בינואר 2015 קורנה חתם בשורותיה של ליון מהליגה הצרפתית הראשונה. את הופעת הבכורה שלו במדי הקבוצה ערך ב-25 בינואר 2015 בניצחון הבית 0–2 נגד קבוצתו הקודמת, מץ. הוא נכנס כמחליף של אלכסנדר לאקזט שנפצע לאחר 34 דקות.
את שערו הראשון הבקיע ב-23 באוקטובר כשנכנס כמחליף בדקה ה-89 בניצחון 0–3 על טולוז.
ב-29 באוגוסט 2021 חתם לחמש שנים בברנלי.
בעונת הבכורה שלו בפרמייר ליג כבש תשעה שערים ב-26 הופעות, אולם לא הצליח לעזור לקבוצה להישאר בליגה והיא נשרה לצ'מפיונשיפ.
ב-5 באוגוסט 2022 חתם לחמש שנים בוסטהאם יונייטד.
נבחרת חוף השנהב.
קורנה נולד בחוף השנהב והיגר לצרפת בגיל צעיר. הוא שיחק למען צרפת במסגרות הנוער, אך ב-5 באפריל 2017 הצהיר שהוא רוצה לשחק בנבחרת הבוגרת של חוף השנהב.
ב-4 ביוני 2017 קורנה ערך את הופעת הבכורה שלו בנבחרת חוף השנהב בהפסד 0–5 ל.
רקלינהאוזן
דוני ין
דוני ין (נולד ב-27 ביולי 1963) ידוע גם בשם ין ג'י-דן (בסינית: 甄子丹), הוא שחקן סיני, רב-אמן לחימה, במאי, מפיק, כוריאוגרף פעולה, מלחין ואלוף העולם בטורניר קונג פו וו-שו. נחשב כיום לאחד מגדולי שחקני הקונג פו.
ביוגרפיה.
דוני ין נולד במחוז יוקסיו (Yuexiu District) שבסין ביום שבת 27 ביולי 1963, לקליסטר ין (Klyster Yen) גרנד-מאסטר באמנוית לחימה סיניות, ולבאוו סים מארק. אחותו של ין היא השחקנית ואמנית הלחימה כריס ין.
חיים אישיים.
ב-1993 התחתן ין עם זינג-צ'י לאנג, ולזוג נולד בן. לאחר כשנתיים, ב-1995, הזוג התגרש.
דוני ין התחתן בשנית בשנת 2003 בטורונטו עם סיסי וואנג. מנישואים אלו יש לו 2 ילדים.
ין חבר עם אישים רבים אחרים של הקולנוע הסיני וההוליוודי איתם גם שיתף פעולה בסרטיו, כגון: ג'קי צ'אן, ג'ט לי (בן גילו וחברו באליפות הוו-שו), סאמו הונג, וין דיזל ומייק טייסון.
קריירה.
אמנות לחימה.
ין בא ממשפחה של מומחים לאמנויות לחימה, דוני ין עצמו התאמן מגיל צעיר מאוד. אמו (גראנד מאסטר לאמנויות לחימה סיניות המתמחת בקונג פו, ט'אי צ'י ועוד) החלה ללמד אותו את אמנות הטאי צ'י כשהיה רק בן 4 שנים, במהלך התבגרותו הוא ניסה אמנויות לחימה שונות כגון טאקוונדו ועוד. לאחר מכן התרכז באמנויות הקונג פו, בהן קונג פו וו-שו, בה זכה במדליית זהב באליפות הטורניר.
בנוסף לאליפות הוו-שו ין מחזיק בחגורה שחורה בדרגת דאן 6 בטאקוונדו, חגורה שחורה בג'ודו וחגורה סגולה בג'ו ג'יטסו ברזילאי. בנוסף עבר הכשרה של 9 חודשים תחת ייפ צ'אן (- בנו של ייפ מאן) באמנות הלחימה וינג צ'אן קונג פו לצורך סרטו הראשון של ין על חייו של ייפ מאן.
קריירה קולנועית.
ין השתתף במהלך הקריירה שלו בתפקידים שונים בלמעלה מ-200 הפקות, הכוללים סרטים וסדרות טלוויזיה.
את תפקידו הראשון בתור שחקן גילם בשנת 1984, כשהיה בן 21, בסרט "ט'אי צ'י שיכור" של יואן וו-פינג. הפריצה שלו לעולם הקולנוע הבינלאומי התרחשה בשנת 2008 עם הסרט "ייפ מאן" בו גילם את דמותו של אמן הלחימה הסיני ייפ מאן (מורו של ברוס לי). "ייפ מאן 2" יצא לאקרנים ב-2010, ואחריו הפרק השלישי, "ייפ מאן 3", ב-2015, בו ין נלחם נגד מייק טייסון. הסרט ה-3 הצליח באופן משמעותי ביחס לקודמיו וגרף לקופות למעלה מ-156 מיליון דולר. הסדרה עומדת על סך הכנסות של 228.5 מיליון דולר, והיא אחת מהסדרות המצליחות ביותר בז'אנר סרטי אמנויות הלחימה.
כשחקן ומפיק דואג ין להשתתף במספר סרטים מדי שנה, כאשר מאז עלייתו לתודעה הבינלאומית הופיע גם בסרטים הוליוודים כגון "" ו-"XXX: הילוך גבוה" לצד וין דיזל.
מתיאס פינצ'ר
מתיאס פינצ'ר (בגרמנית: Matthias Pintscher, נולד ב-29 בינואר 1971) הוא מלחין ומנצח גרמני. בצעירותו למד נגינה בכינור וניצוח.
ביוגרפיה.
מתיאס פינצ'ר נולד במארל, צפון ריין-וסטפליה. את לימודי המוזיקה החל בשנת 1988 אצל גיזלהר קלבה בבית הספר הגבוה למוזיקה בדטמולד. בשנת 1990 פגש את הנס ורנר הנצה וב-1992 הוזמן לבית ספר הקיץ של הנצה במונטפולצ'אנו, איטליה. בהמשך למד אצל המלחין והחלילן הגרמני מנפרד טרויאן. מלגת "דניאל ר. לואיס" למלחינים צעירים אפשרה לו להתקבל לתזמורת קליבלנד מ-2000 עד 2002.
באוקטובר 2010 היה פינצ'ר לאמן-עמית הראשון של התזמורת הסימפונית הסקוטית של הבי.בי.סי. ביוני 2012 הודיע אנסמבל אנטרקונטמפורן על מינוי פינצ'ר למנהלו המוזיקלי, החל בעונת 2014-2013, בחוזה התחלתי לשלוש שנים. מעונת 2015-2014 היה פינצ'ר "אמן הבית" של הרדיו הדני לתקופה של שלוש
שנים. בעונת 2015-2014 היה אמן הבית בפילהרמונית של קלן. הוא מכהן כפרופסור להלחנה בג'וליארד.
אחדות מיצירותיו התזמורתיות והווקאליות מבוצעות באולמות כמו קרנגי הול ורויאל אלברט הול.
בעונת 2015/16 ערך פינצ'ר הופעות עם הפילהרמונית של ברלין, התזמורת הסימפונית של טורונטו, התזמורת הקאמרית של לוס אנג'לס והתזמורת הפילהרמונית של פראג, ויצא לסיבוב הופעות בארצות הברית, עם קונצרטים בברקלי, צ'אפל היל ווושינגטון הבירה. בהשתתפות הבכורה של קונצ'רטו לצ'לו החדש שלו עם התזמורת הסימפונית הלאומית של דנמרק ועם עליזה ויילרשטיין, חוזר אורח המבצעים התקשרויות עם התזמורת הפילהרמונית של נאפולי, תזמורת העולם החדש של מיאמי, תזמורת יוטה, התזמורת הסימפונית החדשה, הפילהרמונית של הלסינקי. בעונה שעברה, ניצח פינצ'ר על התזמורת הפילהרמונית של לוס אנג'לס, התזמורת הסימפונית הלאומית של ארצות הברית ותזמורת רדיו בוואריה.
פינצ'ר החל את הכשרתו המוזיקלית בניצוח כתלמיד של פטר אטווש, אך ההלחנה תפסה מקום בולט יותר בחייו כשהיה בתחילת שנות העשרים שלו. זמן קצר לאחר מכן, חילק את זמנו באופן שווה בין שתי הדיסציפלינות של ניצוח והלחנה. הוא ציין באופן טבעי את הפרשנות שלו למוזיקה בת זמננו, ופיתח זיקה לרפרטואר של המאה ה-19 ווה-20 - ברוקנר, בטהובן, גדולי המלחינים הצרפתים:ברליוז, ראוול, דביסי, וכן סטרווינסקי והאסכולה הווינאית השנייה - יחד עם מגוון עשיר של מלחינים בני זמננו.
"המחשבה שלי כמנצח נובעת מתהליך הכתיבה שלי", אומר פינצ'ר, "ולהפך". אפשר לכנות אותו בצדק כמלחין הגרמני המבוקש ביותר של דורו, והמוזיקה שלו נשלטת על ידי חלקם של מיטב האמנים, תזמורות ומנצחים. יצירותיו מבוצעות לעיתים קרובות על ידי תזמורת קליבלנד, התזמורת הסימפונית של שיקגו, הפילהרמונית של ניו יורק,תזמורת פילדלפיה, הפילהרמונית של ברלין, NDR המבורג, תזמורת פילהרמוניה, התזמורת הסימפונית של לונדון, הפילהרמונית של לונדון, תזמורת רשות השידור הבריטית ותזמורת פריז.